Diari Oficial de la Generalitat Valenciana


Sumari del DOGV 5493, del 19-04-2007 (2007/4641)

RESOLUCIÓ de 21 de març de 2007, de la directora general d'Ordenació del Territori, per la qual s'esmenen les deficiències a què es refereix l'acord de la Comissió Territorial d'Urbanisme d'Alacant de data 20 de novembre de 2006 i es declara definitivament aprovada la modificació puntual núm. 27 del Pla general del municipi de Cocentaina (06/0120).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5493

Data del DOGV
:   19-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4641


Data del document
:   21-03-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Cocentaina
    * pla d'urbanisme

Com s'han esmenat les deficiències a què es refereix l'Acord de la Comissió Territorial d'Urbanisme d'Alacant de data 20 de novembre relatiu a la modificació puntual núm. 27 del Pla general del municipi de Cocentaina, i de conformitat amb la resolució de la directora general d'Ordenació del Territori de data 21 de març de 2007 per la qual s'ordena la publicació del referit acord i es publica:  
La Comissió Territorial d'Urbanisme, en sessió celebrada el dia 20 de novembre de 2006, va adoptar entre altres l'acord següent:  
"Exp. 161/06. Cocentaina. Modificació puntual núm. 27 del Pla general.  
Vist l'expedient de referència i basant-se en els següents antecedents i consideracions,  
Antecedents  
1. El Projecte de modificació es va sotmetre a informació pública durant un mes mitjançant un acord del Ple de l'Ajuntament del dia 29 de setembre de 2005, i es van publicar anuncis en el Diari Oficial de la Comunitat Valenciana de 28 d'octubre de 2005 i en el diari Información de 5 d'octubre del mateix any. Després del pertinent període d'exposició pública, en el qual no es van presentar al·legacions, el ple de l'Ajuntament va aprovar provisionalment la modificació proposada en sessió celebrada el dia 19 de gener de 2006.   
2. La documentació està integrada per memòria informativa i justificativa i plànols.  
3. La modificació proposada afecta una illa de cases situada en l'entorn industrial del municipi i està destinada a aquest ús en l'actualitat.   
El Pla general classifica l'àmbit de la proposta com a sòl urbà inclòs en l'àrea de repartiment 10 I E, i la proposta de modificació afecta tant sòl industrial com viari públic. Aquest sòl presenta una ocupació industrial variada que es troba sobre una base topogràfica d'orografia accidentada amb forts pendents i desnivells, i segons consta en la documentació presentada, les infraestructures de serveis es troben en l'actualitat confrontants amb l'actuació i les parcel·les estan dotades de la condició de solar, excepte quant a la necessitat de cedir la xarxa viària prevista en el planejament, i executar la urbanització.  
L'objecte de la proposta és modificar les alineacions previstes pel Pla general en aquest àmbit, desplaçant el vial previst, a fi de salvar les obres executades, i d'evitar descalçaments en la parcel·la limítrofa que en no tindre cap reculada, faria que els fonaments quedaren a l'aire.  
Amb la modificació proposada, l'Ajuntament pretén que en incrementar la longitud del carrer, i desplaçar-la de lloc, s'aconseguisca una disminució del pendent que facilitaria la seua utilització, contribuint a una nova distribució de volums i usos compatibles amb el planejament vigent per a configurar una millor implantació d'aquests.  
La superfície de l'àmbit és de 24.232,90 m² i la superfície de viari passa de 876 m² a 949,01 m². La superfície industrial disminueix en 71,01 m² que passen a ser viari públic, amb la qual cosa queda justificat el compliment de l'art. 17 de l'annex del Reglament de planejament de la Comunitat Valenciana, respecte als estàndards aplicables a les modificacions de planejament.  
4. Consten emesos els següents informes sectorials de les administracions i entitats les competències o béns demanials de les quals puguen resultar afectats per l'actuació:  
- Informe favorable del cap del Servei de Patrimoni Arquitectònic i Mediambiental, de la Conselleria de Cultura, Educació i Esports, de data 28 de febrer de 2006.  
- Informe de la Unitat de Carreteres d'Alacant, de la Direcció General de Carreteres del Ministeri de Foment, de data 24 de maig de 2006, emés en sentit favorable, respecte a l'afecció de la modificació proposada sobre la CN- 340.  
Consta en l'expedient administratiu que l'Ajuntament va sol·licitar informe a la Conselleria de Sanitat amb registre d'eixida de 4 d'octubre de 2005, i que segons el certificat de la secretària de l'Ajuntament, transcorregut un mes des de la seua petició no s'ha emés.  
Consideracions tecnicojurídiques  
Primera  
El procediment seguit per l'Ajuntament resulta d'acord amb el que preveu l'art. 38 per remissió de l'art. 55 de la Llei reguladora de l'activitat urbanística (d'ara endavant LRAU).  
Segona  
La documentació pot considerar-se completa a l'efecte del compliment de l'art. 27 de la LRAU. No obstant això, la documentació que resulte modificada com a conseqüència de la proposta ha d'aportar-se en triple versió exemplar i degudament diligenciada amb la data d'aprovació plenària.  
Tercera  
Les determinacions contingudes en l'expedient es consideren correctes des del punt de vista de les exigències de la política urbanística i territorial de la Generalitat, i no es considera procedent formular cap objecció fundada en cap de les comeses previstes en l'article 40 de la LRAU.   
Quarta  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva dels Plans generals -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
ACORDA  
Supeditar l'aprovació definitiva de la modificació puntual núm. 27 del Pla general d'ordenació urbana del municipi de Cocentaina, fins que s'esmenen les observacions assenyalades en la consideració tecnicojurídica segona, habilitant la Sra. directora general d'Ordenació del Territori a l'efecte previst en l'art. 41.2 de la Llei reguladora de l'activitat urbanística.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Tot això sense perjudici que es puga exercir qualsevol altre recurs o acció que crega oportú."  
Amb data 16 de març de 2007, els serveis tècnics del Servei d'Ordenació del Territori, han informat favorablement sobre la documentació presentada per l'Ajuntament de Cocentaina i han considerat acomplit l'acord de la Comissió Territorial d'Urbanisme d'Alacant de 20 de novembre de 2006.  
Vistos la legislació urbanística aplicable, com també la Llei de règim jurídic de les administracions públiques i del procediment administratiu comú i la resta de preceptes de concordant aplicació, la directora general d'Ordenació del Territori considera aprovada definitivament la modificació.  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de la publicació.  
Tot això sense perjudici que es puga exercir qualsevol altre recurs o acció que es crega oportú.  
Alacant, 21 de març de 2007.- La directora general d'Ordenació del Territori. Per substitució (art. 7, Decret 137/2006), la secretària autonòmica de Territori i Medi Ambient: Cristina Serrano Mateo.